საბერძნეთის სამოქალაქო ომი
საბერძნეთის სამოქალაქო ომი (ბერძ. ο Eμφύλιος [Πόλεμος], „სამოქალაქო ომი") საბერძნეთის მთავრობის ჯარებსა (რომელსაც მხარს დიდი ბრიტანეთი და ამერკის შეერთებული შტატები უჭერდნენ) და საბერძნეთის დემოკრატიულ არმიას (ΔΣΕ-ბერძნული ინიციალენი „დსე" რომელიც წარმოადგენა საბერძნეთის კომუნისტური პარტიის (KKE) ჯარს და მხარს ბულგარეთი, იუგოსლავია, ალბანეთი და საბჭოთა კავშირი უჭერდნენ) შორის 1946-1949 წლებში მიმდინარეობდა. ეს იყო მემარცხენეებსა და მემარჯვენეებს შორის 1943 წელს დაწყებული დაპირისპირების შედეგი, რომელთა მიზანიც იყო მეორე მსოფლიო ომის დროს ფაშისტური ქვეყნების ალიანსის ჯარების ოკუპაციის მიერ შექმნილი სახელისუფლებო ვაკუუმის შევსება. ის იყო ცივი ომის ერთ-ერთი პირველი კონფლიქტი, ასევე ზოიერთი ექსპერტის აზრით მეორე მსოფლიოს შემდგომ პერიოდში დიდი ბრიტანეთის და ამერიკის შეერთებუი შტატების მიერ უცხო ქვეყნის საშინაო საქმეებში ჩარევის პირველი მაგალითი; ჩერჩილმა ღიად და პირდაპირ მოითხოვა დამოუკიდებელი ევროპული ქვეყნისგან მისი პოლიტიკური სისტემის მიღება, სტალინის მოქმედებები მხოლოდ პასუხი იყო მის ასეთ მოქმედებაზე. ბრიტანეთის ელიტა საბერძნეთს დიდი ხნის განმავლობაში მიიჩნევდა საკუთრებად და მასზე კონტროლის შენარჩუნებას ყველა საშუალებით ცდილობდა.